ПРЕДЛОГ- ЗАКОН ЗА ДОПОЛНУВАЊЕ НА ЗАКОНОТ ЗА СЕМЕНСКИ И САДЕН МАТЕРИЈАЛ ЗА ЗЕМЈОДЕЛСКИ РАСТЕНИЈА (\*)

Член 1

Во Законот за семенски и саден материјал за земјоделски растенија („Службен весник на Република Македонија“ бр. 39/06, 89/08, 171/10, 53/11, 69/13, 187/13, 43/14, 129/15, 39/16, 71/16 и 83/18 и „Службен весник на Република Северна Македонија“  бр. 122/21) во член 5 по став (2) се додаваат 3 нови става (3), (4) и (5) кои гласат:

„(3) Производство, подготовка за трговија, увоз-извоз и трговија на семенски и саден материјал од земјоделски растенија можат да вршат и странски правни или физички лица – снабдувачи, во држави од Европскиот економски простор во согласност со прописите за право на основање и слобода на движење на стоки и услуги, доколку ги исполнат условите за вршење на производство, подготовка за трговија, увоз-извоз и трговија на семенски и саден материјал од земјоделски растенија.

(4) Снабдувачите од ставот (3) на овој член, пред да започне со производство, подготовка за трговија, увоз-извоз и трговија на семенски и саден материјал од земјоделски растенија, до Управата за семе и саден материјал доставува известување за започнување со вршење на производство, подготовка за трговија, увоз-извоз и трговија на семенски и саден материјал од земјоделски растенија, кое содржи податоци за правното лице, седиште, доказ за регистрирана дејност, даночен број, раководно лице и доказ за било каква промена на дадените податоци во рок од осум дена од денот на промената.

(5) Снабдувачите од ставот (3) на овој член, се запишува во Регистарот на снабдувачи на семенски и саден материјал од земјоделски растенија, кој се води во Управата за семе и саден материјал, врз основ на известување од ставот (4) на овој член.“

Ставовите: (3), (4), (5), (6), (7), (8), (9), (10), (11), (12), (13) и (14) од членот 5 се менуваат во: (6), (7), (8), (9), (10), (11), (12), (13), (14), (15), (16) и (17).

Член 2

Одредбите од членот 1 од овој закон со кој членот 5 се дополнува со три нови сатава (3), (4) и (5), ќе отпочнат да се применуваат од денот на пристапуавање на Република Северна Македонија во Европска унија.

Член 3

Овој закон влегува во сила осмиот ден од денот на објавувањето во „Службен весник на Република Северна Македонија.“

(\*) Со овој закон се врши усогласување со Директивата 2006/123/ЕЗ на Европскиот парламент на Советот од 12 декември 2006 година за услугите на внатрешниот пазар (CELEX бр. 32006L0123).